To je moj grad (pjesma)
To je moj grad jeste pjesma koju je komponirao sarajevski rok gitarist, tekstopisac i kompozitor Milić Vukašinović. Muzički gledano, ova pjesma je komponirana u stilu rok muzike sa istaknutim riffovima na električnoj gitari i snažnom instrumentalnom pratnjom na bubnjevima, bas gitari i električnim orguljama. Time je ostao dosljedan rok muzici, koju i do danas svira sa svojom grupom Vatreni poljubac. Tekst u ovoj pjesmi kao i sám njen naziv posvećen je Sarajevu, gdje je Milić Vukašinović ostao tokom cijelog rata u Bosni i Hercegovini, kao i Mladen Vojičić - Tifa koji je snimio pjesmu "Grbavica". "To je moj grad" je jedna u nizu pjesama koje je komponirao, čime je ujedno opravdao svoju nezvaničnu titulu "doktor za rock 'n' roll" i pokazao da je jedna od značajnih ličnosti sarajevske pop rok škole.